**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení zákona č. 38/2014 Z. z. a ktorým sa menia a dopĺňajú niektoré zákony  |
| **Predkladateľ (a spolupredkladateľ)** |
| Ministerstvo kultúry Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *16. 11. 2017 – 21. 11. 2017* |
| **Predpokladaný termín predloženia na MPK\*** | *November 2017* |
| **Predpokladaný termín predloženia na Rokovanie vlády SR\*** | *December 2017* |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Návrh zákona rozširuje okruh predmetov kultúrnej hodnoty, na ktoré sa podmienky vývozu z územia Slovenskej republiky nevzťahujú, a to o predmety dovezené na územie Slovenskej republiky, ktoré boli prepustené do colného režimu dočasné použitie v zmysle Spoločného colného sadzobníka Európskej únie. Obsahovo sa spresňuje zoznam kategórií predmetov kultúrnej hodnoty, ktorých vývoz z územia Slovenskej republiky podlieha podmienkam podľa tohto zákona (vrátane zavedenia ďalších identifikačných znakov – finančný prah a slovacikálnosť predmetu). Zavádza sa nové tlačivo povolenia na vývoz predmetu kultúrnej hodnoty z územia Slovenskej republiky, ktoré sa obsahovo zosúlaďuje s navrhovanými zmenami zákona a v súlade s medzinárodnými štandardmi pre tlačivo povolenia na vývoz predmetu kultúrnej hodnoty z územia krajiny vývozu. V súvislosti s navrhovanými zmenami zákona sa vypúšťa ustanovenie upravujúce dočasný vývoz predmetu kultúrnej hodnoty a ním súvisiace tlačivá.Zároveň sa upravuje postup správneho orgánu pri posudzovaní žiadosti o povolenie na vývoz predmetu kultúrnej hodnoty z územia Slovenskej republiky do zahraničia, ako aj spôsob posudzovania žiadosti o povolenie na vývoz predmetu kultúrnej hodnoty z územia Slovenskej republiky a spôsob predkladania žiadosti vlastníkom predmetu kultúrnej hodnoty.Návrh zákona spresňuje formu, ktorou je predajca predmetu kultúrnej hodnoty povinný informovať nadobúdateľa predmetu kultúrnej hodnoty o povinnostiach vyplývajúcich z právnych predpisov, ktoré sa vzťahujú na vývoz predmetu kultúrnej hodnoty z územia Slovenskej republiky a v nadväznosti na uvedené sa rozširuje aj rozsah oblastí, ktoré sú predmetom kontroly vykonávanej ministerstvom kultúry. V súlade s navrhovanými zmenami sa upravuje aj doterajšie znenie skutkových podstát priestupkov. V súvislosti s právnou úpravou návrhu zákona sa vykonali nadväzujúce zmeny a upravili sa aj niektoré ustanovenia ďalších zákonov, a to: 1. zákona č. 49/2002 Z. z. o ochrane pamiatkového fondu v znení neskorších predpisov doplnením kompetencie Pamiatkového úradu Slovenskej republiky o novú kompetenciu - vydávanie odborných stanovísk o pamiatkovej hodnote predmetu kultúrnej hodnoty na účely vývozu predmetu kultúrnej hodnoty z územia Slovenskej republiky a zavedením možnosti pamiatkového úradu zriadiť si právnickú osobu na spracovanie odborných úloh a výkon odborných prác súvisiacich s ochranou a obnovou pamiatkového fondu, napríklad na zabezpečenie budovania študijných, vývojových, reštaurátorských a analyticko-technologických pracovísk a laboratórií a reštaurátorských prác a vykonávania výchovnej a propagačnej činnosti,2. zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších prepisov doplnením osobitnej úpravy dočasného vývozu zbierkových predmetov na prezentačný účel v zastupiteľských úradoch Slovenskej republiky v zahraničí a rozšírením povinností vlastníka predmetu kultúrnej hodnoty,3. zákona č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. úpravou podmienok dočasného vývozu historického knižničného dokumentu a historického knižničného fondu z územia Slovenskej republiky. |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Cieľom predloženého návrhu zákona je prispôsobiť platnú právnu úpravu aktuálnym požiadavkám praxe a medzinárodným štandardom a zabezpečiť efektívnejší a pružnejší postup správneho orgánu pri posudzovaní žiadostí o povolenie na vývoz predmetov kultúrnej hodnoty z územia Slovenskej republiky do zahraničia. Cieľom je tiež spresniť kategorizáciu predmetov kultúrnej hodnoty a tým odbremeniť vlastníkov predmetov kultúrnej hodnoty od zbytočnej administratívnej a finančnej záťaže vrátane zavedenia možnosti vlastníka podať žiadosť nielen na každý predmet kultúrnej hodnoty jednotlivo, ale pri vybraných kategóriách z hľadiska povahy premetu kultúrnej hodnoty, aj na súbor týchto predmetov kultúrnej hodnoty. |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:*Priamo sa návrh zákona dotýka týchto subjektov:- vlastníci predmetov kultúrnej hodnoty,- predajcovia predmetov kultúrnej hodnoty,- Ministerstvo kultúry Slovenskej republiky,- miestne príslušné colné úrady,- Pamiatkový úrad Slovenskej republiky,- Slovenská národná knižnica,- Slovenské národné múzeum,- Slovenská národná galéria, - Slovenské technické múzeum,- Múzeum slovenského národného povstania,- vlastníci historických knižničných dokumentov a historických knižničných fondov. |
| 1. **Alternatívne riešenia**
 |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Boli posudzované rôzne alternatívy ustanovenia postupu správneho orgánu v konaní vo veci povolenia vývozu predmetov kultúrnej hodnoty z územia Slovenskej republiky. Do úvahy bola braná aj možnosť zachovať podľa doterajšej platnej úpravy poradný orgán ministerstva, Komisiu na ochranu súčastí kultúrneho dedičstva, na ktoré sa vzťahuje osobitný právny režim vo vzťahu k zahraničiu, ktorá sa návrhom zákona vypúšťa. Navrhovanú úpravu postupu správneho orgánu vo veci povolenia vývozu predmetov kultúrnej hodnoty z územia Slovenskej republiky však predkladateľ považuje za optimálne riešenie. Vzhľadom na dôvody, pre ktoré môže ministerstvo kultúry zamietnuť žiadosť o povolenie sa navrhuje, že ministerstvo kultúry vydá povolenie na vývoz po prihliadnutí na odborné stanovisko príslušných vrcholných národných fondových inštitúcií a Pamiatkového úradu SR. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.*Materiál sa netýka transpozície práva EÚ. |
|  |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[x]  **Pozitívne** |[ ]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[ ]  **Žiadne** |[x]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.* |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*JUDr. Natália Durcová, odbor múzeí, galérií a knižníc sekcie kultúrneho dedičstva MK SR, natalia.durcova@culture.gov.sk |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.* |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania*stanovisko komisie **(predbežné pripomienkové konanie)****k návrhu****zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení zákona č. 38/2014 Z. z. a ktorým sa menia a dopĺňajú niektoré zákony****I. Úvod:** Ministerstvo kultúry Slovenskej republiky dňa 16. novembra 2017 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení zákona č. 38/2014 Z. z. a ktorým sa menia a dopĺňajú niektoré zákony“.* Materiál predpokladá negatívne vplyvy na rozpočet verejnej správy, ktoré sú rozpočtovo zabezpečené, pozitívne vplyvy na informatizáciu a negatívne vplyvy na procesy služieb vo verejnej správe. **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K doložke vybraných vplyvov**Komisia odporúča predkladateľovi v doložke vybraných vplyvov vyznačiť pozitívny a negatívny vplyv na podnikateľské prostredie a následne dopracovať analýzu vplyvov na podnikateľské prostredie. Komisia odporúča analýzu vyčísliť na jeden podnikateľský subjekt, pretože počet podnikateľských subjektov, ktorých sa novela zákona dotýka nie je známy, pretože novela zákona operuje s pojmom vlastník a vlastníkom môže byť tak FO, ako aj PO a FO podnikateľ a vývoz a dovoz podmetu kultúrnej hodnoty nemusí súvisieť s predmetom podnikania, prípadne byť určený priamo na podnikanie. Odôvodnenie: Pozitívny vplyv súvisí s rozšírením okruhu predmetov kultúrnej hodnoty, na ktoré sa podmienky vývozu z územia SR upravené zákonom č. 207/2009 Z. z. nevzťahujú a spresnením zoznamu kategórií predmetov kultúrnej hodnoty, ktorých vývoz z územia SR podlieha podmienkam podľa tohto zákona (vrátane zavedenia ďalších identifikačných znakov predmetov kultúrnej hodnoty – finančný prah a slovacikálnosť).Negatívny vplyv na podnikateľské prostredie súvisí s novelizačným bodom 5, kedy v § 2 ods. 3 vlastník podáva žiadosť na MK SR v 3 vyhotoveniach, čo je administratívny náklad a zároveň je jeho povinnosťou pripojiť znalecký posudok (nepriamy náklad). Ďalšie nepriame náklady súvisia s § 2 ods. 7 – na vyžiadanie predložiť ďalšie údaje a doklady. Administratívnym nákladom je aj opätovné podanie žiadosti (§ 2 ods. 11), písomné zaslanie po spätnom dovoze predmetu kultúrnej hodnoty (§ 2 ods. 18), povinnosť predajcu písomne informovať nadobúdateľa predmetu kultúrnej hodnoty o povinnostiach vyplývajúcich z právnych predpisov, ktoré sa vzťahujú na vývoz predmetu kultúrnej hodnoty zo SR (§ 7 ods. 4) a povinnosti vyplývajúce z novelizácie § 11 ods. 1 písm. c. V čl. III predmetnej novely sú negatívne vplyvy v novelizačnom bode 1 (§ 16 ods. 6 písm. c), kedy má vlastník povinnosť požiadať o výmaz predmetu kultúrnej hodnoty z evidencie predmetov kultúrnej hodnoty... a bode 2 (§ 16 ods. 6 písm. d) a f).**Vyhodnotenie pripomienky:**Pripomienka akceptovaná a zapracovaná. Analýza vplyvov na podnikateľské prostredie je dopracovaná.**III. Záver:** Stála pracovná komisia na posudzovanie vybraných vplyvov vyjadruje **súhlasné stanovisko s návrhom na dopracovanie**s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.**Ing. Rastislav Chovanec, PhD.** predseda Komisie |